Vier sterf in nóg 'n padongeluk | Maroela Media
Vier sterf in nóg 'n padongeluk
Een van die wrakke op die toneel. (Foto: SAPD)
Vier mense is dood in 'n ernstige padongeluk op die N12 Saterdagaand, een van verskeie padongelukke wat die afgelope naweek die lewens van talle mense geëis het.
Dié ongeluk het gebeur toe drie voertuie omstreeks 19:00 op die snelweg naby Ikageng in Noordwes gebots het.
Kol. Adéle Myburgh, woordvoerder van die polisie, sê daar word beweer 'n Tata-bakkie het oor die N12 gery by die laaste ingang na Ikageng vanaf die N12. Die bakkie het met 'n Hyundai-voertuig gebots wat vanaf Klerksdorp na Potchefstroom op pad was.
"Weens die botsing is 'n aantal mense van die bakkie se bak af geslinger en hulle het op die pad te lande gekom. In daardie oomblik het nog 'n voertuig, 'n Kia, na bewering in die mense wat op die pad was, ingeploeg," sê Myburgh.
Twee mans en twee vroue is op die toneel dood, terwyl sewe ander mense met ernstige beserings na 'n hospitaal gehaas is. Die pad was vir ongeveer vyf ure gesluit terwyl nooddienste op die toneel besig was.
Myburgh sê die oorledenes is nog nie formeel uitgeken nie. 'n Saak van strafbare manslag word ondersoek.
In die nuus Noordwes
Kragtariefverhogings vir Tshwane nie nou ingestel
Murray kan sy Olimpiese titel verdedig
Britney Spears pleit by regter vir 'verandering'
'Die pad na selfbestuur': Ons geslag se taak
Conway, Wagner deel van Kiwi's se suksesverhaal
Regtig? Die mense het hulle lewens viloor wat as dit een van jou geliefdes was! Almal wil die hele tyd stry en bespiegel wat gebeur het!!!
Ek ry weekliks daardie pad en het al gesien hoe motors kanse vat om by Ikageng in te draai al is daar aankomende verkeer, moes al telkemale remme aanslaan omdat die motors wat wil draai, ongeduldig raak.
Die grootste probleem is dat 80% van die bestuurders nie driedimensioneel kan sien nie. Hulle weet nie of dit n lorrie is wat ver is of n bakkie wat naby is nie. Dis waar die kop-aan-kop botsings vandaan kom. Dan glo hulle ook as hulle nie n ander voertuig sien nie, is daar nie een nie.